
2026 M. RUGPJŪČIO 13–28 D. AKTUALIOS EKONOMINĖS INFORMACIJOS SUVESTINĖ
	Data
	Pateikiamos informacijos apibendrinimas
	Informacijos šaltinis
	Pastabos

	Lietuvos eksportuotojams aktuali informacija

	2026-08-20–25
	Latvija riboja prekybą su Rusija ir Baltarusija. Nuo rugsėjo 1 d. draudžiama importuoti šiose valstybėse pagamintus spaudinius, drabužius ir kitus tekstilės gaminius, avalynę, galvos apdangalus, žaislus, žaidimus ir sporto reikmenis, įskaitant jų įvežimą per trečiąsias šalis. Latvijos centrinė statistikos valdyba pradėjo kas mėnesį skelbti šalyje registruotų įmonių, prekiaujančių prekėmis su Rusija ar Baltarusija, sąrašą. Pirmajame sąraše yra apie 170 įmonių. 
	Latvijos URM
Centrinė statistikos valdyba
LSM
	

	Investicijoms pritraukti į Lietuvą aktuali informacija

	2026-08-20
	Latvija išsaugojo leidimų laikinai gyventi suteikimo už investicijas tvarką. Užsieniečiai gali gauti iki penkerių metų galiojantį leidimą, jeigu per valstybės įsteigto alternatyviojo investicijų fondo valdytoją ne trumpiau kaip penkeriems metams investuoja bent 150 tūkst. eurų ir papildomai sumoka 10 tūkst. eurų į valstybės biudžetą. Ši galimybė netaikoma Rusijos ir Baltarusijos piliečiams.
	LSM
	

	2026-08-27
	Estijos bendrovė „Wolfram Europa“ planuoja investuoti 200 mln. eurų į sprogstamųjų medžiagų, kovinių galvučių ir prieštankinių minų gamybos komplekso statybą bei įrengimą Jėkabpilio savivaldybėje. Maždaug 40 ha teritorijoje kompleksą numatoma įrengti trimis etapais. Gamybą planuojama pradėti 2027 m., numatoma sukurti apie 200 darbo vietų.
	Ekonomikos ministerija
	

	Lietuvos verslo plėtrai aktuali informacija

	2026-08-17
	2026 m. sausį-liepą Latvijos uostuose perkrauta 17,619 mln. tonų krovinių - 10,4 proc. mažiau negu prieš metus. Rygos uosto apyvarta sumažėjo 2,1 proc., Ventspilio - 21,4 proc., Liepojos - 12,9 proc. Padaugėjo laivais gabenamų sunkvežimių, jų priekabų, automobilių.
	Susisiekimo ministerijos duomenys
	

	2026-08-18
	Verslo analizės platforma „Intelia“ įvertino daugiau kaip 3 tūkst. Latvijos įmonių: 57 proc. jų finansinė būklė buvo gera arba puiki, 25 proc.- prasta. Daugiau kaip ketvirtadalis įmonių turėjo mokestinių skolų, 35 proc. įmonių 2025 m. sumažėjo pajamos, o 49 proc. -pelningumas.
	ReTV
	

	2026-08-26
	Latvijos Vyriausybė įpareigojo ministerijas, joms pavaldžias įstaigas ir valstybės įmones iki rugsėjo 30 d. įvertinti planuojamų ir pradėtų pirkimų būtinumą, efektyvumą ir tiekėjams keliamų reikalavimų proporcingumą. Bus tikrinami prekių ir paslaugų pirkimai nuo 140 tūkst. eurų ir statybos darbų pirkimai nuo 1 mln. eurų, ypatingą dėmesį skiriant informacinių technologijų sričiai.
	LSM
	

	Lietuvos turizmo sektoriui aktuali informacija

	2026-08-15
	Latvijos gyventojų kelionių į užsienį paklausa 2026 m. vasarą šiek tiek padidėjo. Aktyviai perkamos ir rudens kelionės, ypač rugsėjo, spalio ir mokinių atostogų laikotarpiui. Dėl išaugusių aviacinių degalų kainų kai kurioms užsakytoms kelionėms taikoma 30-40 eurų priemoka vienam keliautojui.
	LSM
	

	2026-08-28
	Per pirmuosius penkis 2026 m. mėnesius Latvijos apgyvendinimo įstaigose priimta 883,2 tūkst. svečių - 2,2 proc. mažiau negu tuo pačiu laikotarpiu 2025 m. Užsienio turistų mažėjimą iš dalies kompensavo vietinio turizmo augimas. Gegužę užsienio svečių išlaidos, palyginti su balandžiu, padidėjo 11,3 proc.
	Centrinė statistikos valdyba
	

	Lietuvos ekonominiam saugumui aktuali informacija

	2026-08-17–25
	„airBaltic“ obligacijų turėtojai pritarė laikinai sušvelninti likvidumo reikalavimus ir rugpjūtį bei lapkritį mokėtinas palūkanas pridėti prie obligacijų pagrindinės sumos. Saeima suteikė Vyriausybei teisę iki 30 mln. eurų investuoti į naują obligacijų emisiją ir iki 50 mln. eurų bendrovės skolos valstybei iškeisti į akcijas. Vyriausybė likusios 18 mln. eurų valstybės paskolos dalies, palūkanų ir atidėjimo mokesčio sumokėjimą nukėlė iki 2026 m. gruodžio 30 d.
	LSM
Saeima
	

	2026-08-26
	Rygos centrinės stoties pietinėje dalyje baigti pagrindiniai statybos darbai. Įrengtas naujas stoties pastatas, trys peronai, stoginės ir keleivių informavimo sistemos. Keleiviams ši dalis turėtų būti atidaryta 2028 m. viduryje. Visa stoties rekonstrukcija vertinama apie 450 mln. eurų, iš jų pietinės dalies pastatas kainavo beveik 140 mln. eurų.
	Rail Baltica
	

	Kita ekonominiam bendradarbiavimui aktuali informacija

	2026-08-13
	Nuo 2026 m. spalio 1 d. Latvijoje pensijos arba jų dalis iki 1 589 eurų bus indeksuojama 4,24–5,22 proc., priklausomai nuo darbo stažo. Latvijoje yra apie 439,6 tūkst. senatvės pensijų gavėjų. Visa pensijos suma bus indeksuota 97 proc. gavėjų.
	Valstybinė socialinio draudimo agentūra
	

	2026-08-15
	Latvijoje medienos granulės, briketai ir malkos per metus pabrango maždaug 50 proc., o sausos malkos - apie 40-50 proc. Latvijos granulių gamybos pajėgumai kelis kartus viršija vidaus vartojimą, tačiau didelė produkcijos dalis eksportuojama. Trys granulių gamintojai įsipareigojo pirmiausia aprūpinti vietos rinką ir palaikyti pakankamą pasiūlą.
	Klimato ir energetikos ministerija
LSM
	

	2026-08-17
	2025 m. Latvijos namų ūkių vartojimo išlaidos vidutiniškai siekė 619 eurų vienam asmeniui per mėnesį - 46 proc. daugiau negu 2019 m. Įvertinus infliaciją, realus augimas sudarė 7 proc. Rygoje vieno gyventojo mėnesio išlaidos siekė 781 eurą, kaimo vietovėse - 524 eurus, Latgaloje - 446 eurus.
	Centrinė statistikos valdyba
	

	2026-08-19
	„Citadele“ padidino 2026 m. Latvijos realiojo BVP augimo prognozę nuo 1,5 iki 1,8 proc. ir sumažino infliacijos prognozę nuo 5,1 iki 4 proc. Bankas prognozuoja apie 6,5 proc. nedarbą, 6,4 proc. darbo užmokesčio ir 5,4 proc. būsto kainų augimą.
	Citadele
	

	2026-08-25
	SEB padidino 2026 m. Latvijos BVP augimo prognozę nuo 2,2 iki 2,3 proc., o 2027 m. prognozę sumažino nuo 2,4 iki 2 proc. Bankas prognozuoja 3,6 proc. infliaciją 2026 m. ir 3,3 proc.-2027 m.
	SEB
	

	2026-08-26
	2026 m. sausį-liepą Latvijos konsoliduotojo bendrojo biudžeto pajamos išlaidas viršijo 51,1 mln. Eurų. Prieš metus tuo pačiu laikotarpiu fiksuotas 419,9 mln. eurų deficitas. Pajamos padidėjo 10,3 proc. - iki 11,4 mlrd. eurų, mokesčių surinkta 6,3 proc. daugiau. Valstybės pagrindinio biudžeto deficitas siekė 413,1 mln. eurų.
	Finansų ministerija
	

	2026-08-27
	2026 m. liepą Latvijos minimalusis darbo užmokestis siekė 780 eurų neatskaičius mokesčių - mažesnis ES buvo tik Bulgarijoje. Pagal perkamąją galią Latvija taip pat buvo priešpaskutinė ir lenkė tik Estiją. Nuo 2027 m. svarstoma minimaliąją algą didinti iki 820 arba 835 eurų.
	Dienas Bizness

